Dunaj, 26. september 1812
<p>Vaša milost!
</p><p>Pošta za Vašo milost skupaj s priloženim pismom zame je prispela včeraj. Vsaj predanost Dobrovskega bo razveselila Vašo milost. Če Vaša milost ponudbe za tisk ne želi prevzeti zase, mislim da bi bilo bolje:
</p>
1) Da bi Dobrovský predal <u>vse tri</u> fragmente, jih komentiral, pregledal komentarje Vodnika in drugih Kranjcev in se zanje, če kaj pomenijo, <u>javno</u> zahvalil. Vse skupaj bi posvetili <u>nadvojvodi Janezu Karantanskemu</u> kot <u>pomemben</u> prispevek k njegovemu nagradnemu vprašanju o Karantaniji. Izmed <u>naših</u> rokopisov bi lahko priložili tudi staro <i>Conversio Carantan.</i> Če bo Dobrovski – kakor predvidevam – to v celoti prepustil meni, mi to delce ne bo odprlo samo <u>kabinetov</u> nadvojvod, temveč tudi <u>praško,</u> <u>varšavsko</u> in <u>petersburško</u> akademijo itd. Nameravam tudi pridobiti izvirnik iz Münchna in teh nekaj listov natisniti v bakrorezu, da bi tako <u>ves</u> svet lahko presodil, iz katerega obdobja je ta dokument, ki potrjuje, da je <u>slovensko</u> narečje šeststo let starejše, kakor se je domnevalo do sedaj. <i>Krilatci</i> so angeli <u>s krili,</u> od <i>krilo</i> (srbsko), krilo, <i>krilat</i> = <i>alatus,</i> <i>pot den = po ti den = ex eo die, po nje she = ex quo, vunraken = vuradjen = vuròjen, poronso = porozhu </i> kakor prej <i>uensih = vézhih </i> itd. <i>Ese <u>v</u> </i> v predzadnji vrstici = <i>vam.</i>
<bdi><a href="https://en.wikipedia.org/wiki/en:Jernej_Kopitar" class="extiw" title="w:en:Jernej Kopitar"><span title="Slovenian philologist">Jernej Kopitar</span></a>
</bdi>
1812-09-26
<a rel="nofollow" class="external free" href="http://nl.ijs.si/e-zrc/zois/html/MP47.html">http://nl.ijs.si/e-zrc/zois/html/MP47.html</a>